ตื่นข่าวตรวจสอบทิ้งแม่ลูก SLC ติดฟลอร์
ตื่นข่าวตรวจสอบทิ้งแม่ลูก SLC ติดฟลอร์&nbsp; หลังพบราคาและปริมาณซื้อขายผิดปกติ
22 ก.ค. 2553

ตื่นข่าวตรวจสอบทิ้งแม่ลูก SLC ติดฟลอร์  หลังพบราคาและปริมาณซื้อขายผิดปกติ
ราคาหุ้นบริษัท โซลูชั่น คอนเนอร์ ( 1998 ) หรือ SLC และใบสำคัญแสดงสิทธิซื้อหุ้นสามัญ ชุดที่ 1 ( SLC – W 1 ) ในช่วงบ่ายปรับตัวลงอย่างรุนแรง จากข่าวถูกตลาดหลักทรัพย์ตรวจสอบและเตรียมส่งเรื่องให้สำนักงานคณะกรรมการกำกับหลักทรัพย์และตลาดหลักทรัพย์ ( ก.ล.ต.) หลังจากพบว่าราคาและปริมาณซื้อขายผิดปกติ นอกจากนี้คาดการณ์ว่าจะเป็นหุ้นที่ถูกเกณฑ์วางเงินสดก่อนซื้อขาย (แคชบาลานซ์ ) 
ด้านราคา SLC เปิดตลาดช่วงบ่าย ปรับตัวลงทันที่และลงติดพื้น 30 %  (ฟลอร์ ) ที่ 0.54 บาท ลดลง 0.22 บาท หรือ 28.95 % ณ.เวลา 14.38 มูลค่าซื้อขายหนาแน่น 168.22 ล้านบาท ซึ่งก่อนปิดตลาดเช้าราคาขึ้นไปสูงสุด 0.85 บาท 
ส่วน SLC – W 1 ราคาปรับตัวลงหนักกว่าหุ้นแม่ โดยลงไปลึก 0.11 บาท ลดลง 0.10 บาท หรือ 47.61 %  ณ เวลา 14.36 น. มีมูลค่าซื้อขาย 25.27 ล้านบาท   โดยก่อนปิดตลาดเช้าราคาพุ่งขึ้นไปที่ 0.24 บาท